2 Re lebana le dikgwetlho tse di tshwanang le tsa bakaulengwe ba rona ba lekgolo la ntlha la dingwaga. (1 Pet. 5:9) Ka dinako dingwe, bangwe ba rona ba ka boifa batho. Ka jalo, re tlhoka nonofo e Jehofa a e nayang e le gore re itshoke mo tirong ya go rera. (Baef. 6:10) Jehofa o re naya bontsi jwa nonofo eo a dirisa dipokano tsa rona. Gone jaanong re na le tshono ya go nna gone kwa dipokanong tse pedi tse di rutang tsa beke le beke—Pokano ya Phatlalatsa, Thuto ya Tora ya Tebelo le pokano ya mo gare ga beke e e bidiwang Botshelo le Bodiredi Jwa Rona. * Gape re ipelela ditiragalo tse nnè tse di tshwarwang ngwaga le ngwaga—kopano ya tikologo, dikopano tse pedi tsa potologo le Segopotso sa loso lwa ga Keresete. Ke eng fa go le botlhokwa thata gore re nne teng kwa dikokoanong tseno tsotlhe? Dipokano tsa motlha wa rona di simologile jang? Tsela e re ikutlwang ka yone ka dipokano tsa rona e senola eng ka rona?